title: Regulamentul de punere în aplicare (UE) 2020/1217 al Comisiei din 25 august 2020 privind o derogare de la Regulamentul de punere în aplicare (UE) 2019/2072 în ceea ce privește introducerea în Uniune a plantelor cu creștere inhibată natural sau artificial destinate plantării de Chamaecyparis Spach, Juniperus L. și de anumite soiuri de Pinus L., originare din Japonia, și de abrogare a Deciziei 2002/887/CE

text:
                  26.8.2020

                  RO

                  Jurnalul Oficial al Uniunii Europene

                  L 277/6

         REGULAMENTUL DE PUNERE ÎN APLICARE (UE) 2020/1217 AL COMISIEI
         din 25 august 2020
         privind o derogare de la Regulamentul de punere în aplicare (UE) 2019/2072 în ceea ce privește introducerea în Uniune a plantelor cu creștere inhibată natural sau artificial destinate plantării de Chamaecyparis Spach, Juniperus L. și de anumite soiuri de Pinus L., originare din Japonia, și de abrogare a Deciziei 2002/887/CE
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (1), în special articolul 30 alineatul (1), articolul 40 alineatul (1) și articolul 41 alineatul (1),
         întrucât:

                     (1)

                     Regulamentul (UE) 2016/2031 a abrogat și a înlocuit Directiva 2000/29/CE a Consiliului (2), iar Regulamentul de punere în aplicare (UE) 2019/2072 al Comisiei (3) a înlocuit anexele I-V la directiva respectivă.

                     (2)

                     Articolul 7 coroborat cu punctul 1 din anexa VI la Regulamentul de punere în aplicare (UE) 2019/2072 interzice introducerea în Uniune a plantelor destinate plantării de Chamaecyparis Spach, Juniperus L. și de Pinus L., altele decât fructe și semințe. Respectiva interdicție a fost prevăzută în prealabil la articolul 4 alineatul (1) coroborat cu punctul 1, partea A din anexa III la Directiva 2000/29/CE.

                     (3)

                     Decizia 2002/887/CE a Comisiei (4) a autorizat statele membre să prevadă derogări de la articolul 4 alineatul (1) din Directiva 2000/29/CE în ceea ce privește interdicțiile menționate la punctul 1, partea A din anexa III la directiva respectivă, pentru plantele cu creștere inhibată natural sau artificial de Chamaecyparis Spach, Juniperus L. și anumite soiuri de Pinus L., altele decât fructe și semințe, originare din Japonia.

                     (4)

                     La 3 august 2017, Japonia a depus o cerere de extindere a autorizației respective și la plantele cu creștere inhibată natural sau artificial din soiul bonsai de pin negru (Pinus thunbergii Parl.) și a furnizat o informație tehnică în sprijinul cererii respective.

                     (5)

                     În mai 2019, Autoritatea Europeană pentru Siguranța Alimentară (EFSA) a emis un aviz științific de evaluare a riscurilor pentru sănătatea plantelor provocate de soiul bonsai de pin negru importați din Japonia (5). Avizul științific respectiv s-a bazat pe informațiile științifice și tehnice disponibile, comunicate de Japonia, concluzionând asupra probabilității absenței dăunătorilor în ceea ce privește organismele dăunătoare care ar putea fi asociate cu produsul respectiv dacă sunt îndeplinite anumite condiții.

                     (6)

                     Unele organisme dăunătoare nu sunt încă enumerate ca organisme dăunătoare de carantină pentru UE, dar ar putea îndeplini criteriile pentru a fi enumerate ca atare, astfel încât acestea trebuie să facă obiectul măsurilor provizorii prevăzute la articolul 30 alineatul (1) din Regulamentul (UE) 2016/2031. Pe baza avizului științific al EFSA, condițiile de import al soiului bonsai de Pinus thunbergii Parl. din Japonia care asigură un anumit nivel de absență a dăunătorilor sunt considerate a fi acceptabile și trebuie acordată o derogare pentru introducerea acestora în Uniune, pentru o perioadă inițială de până la 31 decembrie 2023, pentru a permite o reexaminare a măsurilor respective.

                     (7)

                     În octombrie 2019, Japonia a depus, de asemenea, o cerere de prelungire a derogării acordate prin Decizia 2002/887/CE pentru Chamaecyparis Spach, Juniperus L. și anumite soiuri de Pinus L. Circumstanțele care justifică acordarea acestei derogări în temeiul Deciziei 2002/887/CE se aplică în continuare și riscurile fitosanitare generate de introducerea acestor produse rămân scăzute. Întrucât nu există informații noi care să justifice reexaminarea condițiilor specifice ale acesteia, o astfel de prelungire trebuie să fie acordată. Cu toate acestea, lista organismelor dăunătoare care constituie un motiv de îngrijorare pentru Pinus sp. trebuie să fie actualizată pentru a include modificările recente ale taxonomiei și noile informații științifice din avizul științific al EFSA.

                     (8)

                     Derogarea în cauză trebuie să facă obiectul acelorași cerințe ca și cele prevăzute în Decizia 2002/887/CE. Cerințele respective trebuie să se aplice fără a aduce atingere Regulamentului de punere în aplicare (UE) 2019/2072 și, în special, cerințelor prevăzute la punctul 30 din anexa VII la regulamentul respectiv în ceea ce privește introducerea în Uniune a plantelor cu creștere inhibată natural sau artificial destinate plantării, altele decât semințele.

                     (9)

                     Întrucât Directiva 2000/29/CE a fost abrogată și înlocuită cu Regulamentul (UE) 2016/2031, Decizia 2002/887/CE trebuie să fie abrogată și înlocuită cu prezentul regulament din motive de claritate și coerență juridică.

                     (10)

                     Derogarea prevăzută în prezentul regulament trebuie să se aplice până la 31 decembrie 2023 pentru a permite revizuirea sa.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Definiție
            În sensul prezentului regulament, „plantele specificate” înseamnă plantele cu creștere inhibată natural sau artificial destinate plantării soiurilor următoare:

                        —

                           Chamaecyparis sp. Spach;

                        —

                           Juniperus sp. L.;

                        —

                           Pinus parviflora Sieb. & Zucc. (Pinus pentaphylla Mayr);

                        —

                           Pinus thunbergii Parl.;

                        —

                           Pinus parviflora Sieb. & Zucc., grefate pe un portaltoi dintr-un alt soi de Pinus, originar din Japonia; și

                        —

                           Pinus thunbergii Parl. grefate pe un portaltoi dintr-un alt soi de Pinus, originar din Japonia.

            Articolul 2
            Derogare de la interdicția de a introduce în Uniune plantele specificate
            Prin derogare de la articolul 7 și de la punctul 1 din anexa VI la Regulamentul de punere în aplicare (UE) 2019/2072, se autorizează introducerea în Uniune a plantelor specificate dacă îndeplinesc condițiile stabilite în anexa la acest regulament.

            Articolul 3
            Perioade de aplicare a derogării
            Derogarea prevăzută la articolul 2 se aplică la plantele specificate importate în Uniune în următoarele perioade:

                        (a)

                           Chamaecyparis: de la 1 octombrie 2020 la 31 decembrie 2023;

                        (b)

                           Juniperus: de la 1 noiembrie la 31 martie în fiecare an, până la 31 decembrie 2023;

                        (c)

                           Pinus L.: de la 1 octombrie 2020 la 31 decembrie 2023.

            Articolul 4
            Abrogarea Deciziei 2002/887/CE
            Decizia 2002/887/CE se abrogă.

            Articolul 5
            Intrarea în vigoare și aplicarea
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 august 2020.

                  Pentru Comisie

                  Președintele

               Ursula VON DER LEYEN

            (1)  JO L 317, 23.11.2016, p. 4.

            (2)  Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 169, 10.7.2000, p. 1).

            (3)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).

            (4)  Decizia 2002/887/CE a Comisiei din 8 noiembrie 2002 de autorizare a derogărilor la anumite dispoziții din Directiva 2000/29/CE a Consiliului pentru plantele de Chamaecyparis Spach, Juniperus L. și Pinus L. originare din Japonia și a căror creștere este inhibată natural sau artificial (JO L 309, 12.11.2002, p. 8).

            (5)  Grupul pentru sănătatea plantelor din cadrul EFSA, 2019 Aviz științific privind evaluarea riscului reprezentat de soiul bonsai de pin negru (Pinus
            thunbergii Parl.) din Japonia. EFSA Journal 2019;17(5):5667, 184 pp. https://doi.org/10.2903/j.efsa.2019.5667.

            ANEXĂ
            Condiții pentru introducerea în uniune a plantelor specificate în conformitate cu articolul 2

               1.

                  În cazul în care plantele specificate sunt Pinus parviflora Sieb. & Zucc. sau Pinus thunbergii Parl. grefate pe un portaltoi dintr-un alt soi de Pinus, portaltoiul nu trebuie să poarte niciun vlăstar.

               2.

                  Numărul total de plante importate nu depășește cantitățile care au fost stabilite pentru fiecare an și notificate Comisiei și celorlalte state membre de către statul membru importator, ținând seama de instalațiile de izolare sau de stațiile de carantină disponibile.

               3.

                  Înainte de a fi exportate în Uniune, plantele specificate trebuie să fi fost cultivate, păstrate și crescute cel puțin doi ani consecutivi în pepiniere înregistrate oficial, care sunt supuse unui sistem de control de către Organizația Națională pentru Protecția Plantelor („ONPP”) din Japonia. Listele anuale ale pepinierelor înregistrate oficial sunt puse la dispoziția Comisiei până la data de 31 octombrie a fiecărui an. Listele respective includ numărul de plante cultivate în fiecare pepinieră, în măsura în care acestea sunt considerate adecvate pentru introducerea în Uniune în temeiul prezentului regulament.

               4.
               În cazul plantelor de Juniperus, plantele din soiurile Chaenomeles Lindl., Crataegus L., Cydonia Mill, Juniperus L., Malus Mill., Photinia Ldl. și Pyrus L., care au fost cultivate timp de doi ani înainte de importul lor în pepinierele pentru plante cu creștere inhibată natural sau artificial menționate la punctul 3 și în proximitatea imediată a acestora, vor fi fost supuse, de cel puțin șase ori pe an, la intervale potrivite, unui control vizând depistarea prezenței organismelor dăunătoare în cauză. În cazul plantelor de Chamaecyparis și Pinus, plantele din soiul Chamaecyparis Spach și din soiul Pinus L., care au fost cultivate în pepinierele pentru plante cu creștere inhibată natural sau artificial respective sau în proximitatea imediată a acestora, vor fi fost supuse, de cel puțin șase ori pe an, la intervale potrivite, unui control oficial vizând depistarea prezenței organismelor dăunătoare în cauză.
               Dăunătorii care constituie un motiv de îngrijorare sunt:

                           (a)

                           pentru plantele de Juniperus:

                                       (i)

                                          Aschistonyx eppoi Inouye;

                                       (ii)

                                          Gymnosporangium asiaticum Miyabe ex Yamada și G. yamadae Miyabe ex Yamada;

                                       (iii)

                                          Oligonychus perditus Pritchard & Baker;

                                       (iv)

                                          Popillia japonica Newman;

                                       (v)

                                       orice alt organism dăunător de carantină sau dăunător care face obiectul măsurilor menționate la articolul 30 din Regulamentul (UE) 2016/2031 care nu este cunoscut ca fiind prezent în Uniune;

                           (b)

                           pentru plantele de Chamaecyparis:

                                       (i)

                                          Popillia japonica Newman;

                                       (ii)

                                       orice alt organism dăunător de carantină sau dăunător care face obiectul măsurilor menționate la articolul 30 din Regulamentul (UE) 2016/2031 care nu este cunoscut ca fiind prezent în Uniune;

                           (c)

                           pentru plantele de Pinus parviflora Sieb. & Zucc. (Pinus pentaphylla Mayr):

                                       (i)

                                          Bursaphelenchus xylophilus (Steiner & Bührer) Nickle et al.;

                                       (ii)

                                          Coleosporium paederiae Dietel ex Hirats. f.;

                                       (iii)

                                          Crisicoccus pini (Kuwana);

                                       (iv)

                                          Cronartium kurilense (Dietel) Y. Ono;

                                       (v)

                                          Cronartium
                                          quercuum (Berk.) Miyabe ex Shirai;

                                       (vi)

                                          Dendrolimus sibiricus Chetverikov;

                                       (vii)

                                          Dendrolimus spectabilis (Butler);

                                       (viii)

                                          Dendrolimus superans Butler;

                                       (ix)

                                          Monochamus spp. (populațiile non-europene);

                                       (x)

                                          Pissodes nitidus Roelofs;

                                       (xi)

                                          Popillia japonica Newman;

                                       (xii)

                                          Pseudocercospora pini‐densiflorae (Hori & Nambu) Deighton;

                                       (xiii)

                                          Thecodiplosis japonensis Uchida & Inouye;

                                       (xiv)

                                       orice alt organism dăunător de carantină sau dăunător care face obiectul măsurilor menționate la articolul 30 din Regulamentul (UE) 2016/2031 care nu este cunoscut ca fiind prezent în Uniune;

                           (d)

                           pentru plantele de Pinus thunbergii Parl:

                                       (i)

                                          Bursaphelenchus xylophilus (Steiner & Bührer) Nickle și al.;

                                       (ii)

                                          Coleosporium asterum (Dietel) Sydow & P.Sydow;

                                       (iii)

                                          Coleosporium phellodendri Komarov;

                                       (iv)

                                          Crisicoccus pini (Kuwana);

                                       (v)

                                          Cronartium orientale Kaneko;

                                       (vi)

                                          Dendrolimus sibiricus Chetverikov;

                                       (vii)

                                          Dendrolimus spectabilis (Butler);

                                       (viii)

                                          Dendrolimus superans Butler;

                                       (ix)

                                          Dothistroma septosporum (Dorogin) Morelet;

                                       (x)

                                          Fusarium circinatum Nirenberg & O’Donnell;

                                       (xi)

                                          Monochamus spp. (populațiile non-europene);

                                       (xii)

                                          Pissodes nitidus Roelofs;

                                       (xiii)

                                          Popillia japonica Newman;

                                       (xiv)

                                          Pseudocercospora pini‐densiflorae (Hori & Nambu) Deighton;

                                       (xv)

                                          Sirex nitobei Mats.;

                                       (xvi)

                                          Thecodiplosis japonensis Uchida & Inouye;

                                       (xvii)

                                          Urocerus japonicus (F. Sm.);

                                       (xviii)

                                       orice alt organism dăunător de carantină sau dăunător care face obiectul măsurilor menționate la articolul 30 din Regulamentul (UE) 2016/2031 care nu este cunoscut ca fiind prezent în Uniune.

               5.
               Cu ocazia inspecțiilor respective, plantele specificate trebuie să fi fost considerate indemne de organismele dăunătoare enumerate la punctele (a)-(d). Plantele infestate sunt eliminate de către ONPP, de către organele naționale sau operatorii profesioniști competenți sub supravegherea oficială a ONPP din Japonia. Restul de plante specificate sunt tratate efectiv și conservate pentru o perioadă corespunzătoare precum și controlate pentru a se asigura absența unor astfel de dăunători.
               Orice detectare a dăunătorilor care constituie un motiv de îngrijorare, specificați la punctul 4, cu ocazia controalelor efectuate în conformitate cu punctul 4, face obiectul unei înregistrări oficiale, iar registrele sunt puse la dispoziția Comisiei, la cererea acesteia. Orice detectare a oricăruia dintre dăunătorii care constituie un motiv de îngrijorare atrage pentru pepinieră pierderea statutului de pepinieră înregistrată în mod oficial. Comisia este informată de îndată despre aceasta. Într-un astfel de caz, înregistrarea poate fi reînnoită cel mai devreme doar în anul următor.

               6.
               În perioada de cel puțin doi ani consecutivi menționată la punctul 3, plantele specificate destinate exportului către Uniune:

                           (a)

                           sunt puse în ghivece plasate fie pe rafturi situate la cel puțin 50 cm de sol, fie pe un strat din beton impermeabil la paraziți, întreținut corect și apărat de reziduuri; precum și

                           (b)

                           sunt considerate indemne de dăunătorii care constituie un motiv de îngrijorare la controalele prevăzute la punctul 4; precum și

                           (c)

                           dacă acestea aparțin soiului Pinus L. și în cazul unei grefe pe un portaltoi al unui soi de Pinus, altul decât Pinus parviflora Sieb. & Zucc. sau Pinus thunbergii Parl., se utilizează un portaltoi provenit din surse recunoscute oficial ca material sănătos; precum și

                           (d)

                           sunt identificate printr-un marcaj sau un cod de trasabilitate exclusiv pentru fiecare plantă în parte și sunt notificate către ONPP din Japonia, permițând identificarea pepinierei înregistrate în mod oficial și cunoașterea anului de punere în ghiveci.

               7.

                  Trasabilitatea plantelor specificate a fost posibilă din momentul în care acestea au părăsit pepiniera până în momentul încărcării pentru export, prin sigilarea vehiculelor de transport sau prin alte măsuri corespunzătoare.

               8.
               Plantele specificate și mediul de cultură aderent sau asociat (denumit în continuare „materialul”) sunt însoțite de un certificat fitosanitar, emis de către ONPP din Japonia, care să ateste conformitatea cu cerințele prevăzute la punctele 1-7 din prezentul regulament de punere în aplicare și la punctul 30 din anexa VII la Regulamentul (UE) 2019/2072.
               Certificatul cuprinde:

                           (a)

                           denumirea sau denumirile pepinierei sau pepinierelor înregistrate;

                           (b)

                           marcajele sau codurile de trasabilitate menționate la punctul 6 litera (d), în măsura în care acestea permit identificarea pepinierei înregistrate și a anului punerii în ghiveci;

                           (c)

                           modalitățile ultimului tratament aplicat înainte de expediere;

                           (d)

                           La rubrica „Declarații suplimentare”, în fraza „Acest lot îndeplinește condițiile stabilite în Regulamentul de punere în aplicare (UE) 2020/1217 al Comisiei”.

               9.
               Operatorul responsabil de lot completează și prezintă partea relevantă a documentului sanitar comun de intrare („DSCI”) către sistemul de gestionare a informațiilor pentru controalele oficiale („IMSOC”), indicând cel puțin următoarele informații privind fiecare lot de plante specificate:

                           (a)

                           tipul de material;

                           (b)

                           cantitatea de material;

                           (c)

                           data importului declarat;

                           (d)

                           locul autorizat în mod oficial în care plantele vor fi păstrate în cursul carantinei ulterioare importului, prevăzute la punctul 10.

                     Statele membre informează în mod oficial importatorii, înaintea introducerii materialului, asupra normelor definite la punctele 1-12.

               10.
               Înainte de acordarea liberului de vamă, materialul face obiectul carantinei ulterioare importului într-o unitate de izolare sau o stație de carantină

                           (a)

                           în cazul plantelor de Pinus și Chamaecyparis, pentru o perioadă de cel puțin trei luni de creștere activă; precum și

                           (b)

                           în cazul plantelor de Juniperus, pentru o perioadă de la 1 aprilie la 30 iunie a fiecărui an.

                     În această perioadă de carantină ulterioară importului, materialul este, de asemenea, considerat indemn de orice dăunători care constituie un motiv de îngrijorare enumerați la punctul 4. Autoritatea sau operatorii profesioniști competenți acordă o atenție deosebită conservării marcajului sau a codului de trasabilitate menționat la punctul 6 litera (d) pentru fiecare plantă.

               11.

                  Orice lot conținând material care nu a fost găsit indemn de dăunătorii care constituie un motiv de îngrijorare, în cursul perioadei de carantină ulterioară importului, menționată la punctul 10, este distrus imediat de către autoritatea sau operatorul profesionist competent sub supravegherea oficială a autorității competente.

               12.

                  Statele membre notifică Comisiei și celorlalte state membre orice contaminare cu organisme dăunătoare care constituie un motiv de îngrijorare care s-a confirmat în cursul carantinei ulterioare importului menționate la punctul 10. Într-un astfel de caz, pepiniera relevantă din Japonia își pierde statutul de pepinieră înregistrată în mod oficial. Comisia informează imediat Japonia în acest sens.


title: Regulamentul de punere în aplicare (UE) 2020/1218 al Comisiei din 25 august 2020 de stabilire a taxelor la import în sectorul cerealelor, aplicabile de la 26 august 2020

text:
                  26.8.2020

                  RO

                  Jurnalul Oficial al Uniunii Europene

                  L 277/12

         REGULAMENTUL DE PUNERE ÎN APLICARE (UE) 2020/1218 AL COMISIEI
         din 25 august 2020
         de stabilire a taxelor la import în sectorul cerealelor, aplicabile de la 26 august 2020
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
         întrucât:

                     (1)

                     Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 [grâu comun, destinat însămânțării], ex 1001 99 00 [grâu comun de calitate superioară, cu excepția grâului destinat însămânțării], 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa la import este egală cu prețul de intervenție valabil pentru astfel de produse la data importului, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

                     (2)

                     Articolul 1 alineatul (2) din Regulamentul (UE) nr. 642/2010 prevede că, pentru calcularea taxei la import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate la respectivul alineat.

                     (3)

                     În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat la calcularea taxei la import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

                     (4)

                     Începând de la 21 septembrie 2017, taxa la import pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

                     (5)

                     Este necesar să se stabilească taxele la import pentru perioada care începe la 26 august 2020, aplicabile până la stabilirea și intrarea în vigoare a unor noi taxe.

                     (6)

                     În conformitate cu articolul 2 alineatul (2) din Regulamentul (UE) nr. 642/2010, prezentul regulament trebuie să intre în vigoare la data publicării,

               ADOPTĂ PREZENTUL REGULAMENT:

            Articolul 1
            Începând de la 26 august 2020, taxele la import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor care figurează în anexa II la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 august 2020.

                  Pentru Comisie,

                  Pentru Președinte,

               Wolfgang BURTSCHER

                  Director genera

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

            ANEXA I

               Taxe la import pentru produsele menționate la articolul 1 alineatul (1) din Regulamentul (UE) nr. 642/2010, aplicabile de la 26 august 2020

                        Codul NC

                        Descrierea mărfurilor

                        Taxa la import  (1)
                            (2)

                        (EUR/tonă)

                        1001 11 00

                        GRÂU dur, destinat însămânțării

                        0,00

                        1001 19 00

                        GRÂU dur de calitate superioară, cu excepția grâului destinat însămânțării

                        0,00

                        de calitate medie, cu excepția grâului destinat însămânțării

                        0,00

                        de calitate inferioară, cu excepția grâului destinat însămânțării

                        0,00

                        Ex10019120

                        GRÂU comun, destinat însămânțării

                        0,00

                        Ex10019900

                        GRÂU comun de calitate superioară, cu excepția grâului destinat însămânțării

                        0,00

                        1002 10 00

                        SECARĂ, destinată însămânțării

                        0,26

                        1002 90 00

                        SECARĂ, cu excepția secarei destinate însămânțării

                        0,26

                        1005 10 90

                        PORUMB destinat însămânțării, cu excepția porumbului hibrid

                        0,26

                        1005 90 00

                        PORUMB, cu excepția porumbului destinat însămânțării (3)

                        0,26

                        1007 10 90

                        SORG boabe, cu excepția sorgului hibrid, destinat însămânțării

                        0,26

                        1007 90 00

                        SORG boabe, cu excepția sorgului destinat însămânțării

                        0,26

               (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                        —

                        3 EUR per tonă, dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez,

                        —

                        2 EUR per tonă, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

               (2)  Pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

               (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

            ANEXA II

               Elemente pentru calcularea taxelor prevăzute în anexa I

               1.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           (EUR/tonă)

                           Grâu comun  (1)

                           Porumb

                           Bursa

                           Minneapolis

                           Chicago

                           Cotația

                           170,313

                           107,831

                           Primă pentru Golf

                           -

                           28,305

                           Primă pentru Marile Lacuri

                           27,766

                           -

               2.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           Costuri de navlu: Golful Mexic-Rotterdam:

                           20,636

                           Costuri de navlu: Marile Lacuri-Rotterdam:

                           40,744

               (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2020/1221 al Comisiei din 26 august 2020 de stabilire a taxelor de import în sectorul cerealelor, aplicabile de la 27 august 2020

text:
                  27.8.2020

                  RO

                  Jurnalul Oficial al Uniunii Europene

                  L 279/1

         REGULAMENTUL DE PUNERE ÎN APLICARE (UE) 2020/1221 AL COMISIEI
         din 26 august 2020
         de stabilire a taxelor de import în sectorul cerealelor, aplicabile de la 27 august 2020
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
         întrucât:

                     (1)

                     Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 [grâu comun, destinat însămânțării], ex 1001 99 00 [grâu comun de calitate superioară, cu excepția grâului destinat însămânțării], 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa de import este egală cu prețul de intervenție valabil pentru astfel de produse la data importării, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

                     (2)

                     Articolul 1 alineatul (2) din Regulamentul (UE) nr. 642/2010 prevede că, pentru calcularea taxei de import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

                     (3)

                     În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat la calcularea taxei de import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

                     (4)

                     Începând de la 21 septembrie 2017, taxa de import pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

                     (5)

                     Este necesar să se stabilească taxele de import pentru perioada care începe la 27 august 2020, aplicabile până la stabilirea și intrarea în vigoare a unor noi taxe.

                     (6)

                     În conformitate cu articolul 2 alineatul (2) din Regulamentul (UE) nr. 642/2010, prezentul regulament trebuie să intre în vigoare la data publicării,

               ADOPTĂ PREZENTUL REGULAMENT:

            Articolul 1
            Începând de la 27 august 2020, taxele de import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor care figurează în anexa II la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 august 2020.

                  Pentru Comisie,

                  Pentru Președinte,

               Wolfgang BURTSCHER

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

            ANEXA I

               Taxe de import pentru produsele menționate la articolul 1 alineatul (1) din Regulamentul (UE) nr. 642/2010, aplicabile de la 27 august 2020

                        Codul NC

                        Descrierea mărfurilor

                        Taxa de import  (1)
                            (2)

                        (EUR/tonă)

                        1001 11 00

                        GRÂU dur, destinat însămânțării

                        0,00

                        1001 19 00

                        GRÂU dur de calitate superioară, cu excepția grâului destinat însămânțării

                        0,00

                        de calitate medie, cu excepția grâului destinat însămânțării

                        0,00

                        de calitate inferioară, cu excepția grâului destinat însămânțării

                        0,00

                        ex 1001 91 20

                        GRÂU comun, destinat însămânțării

                        0,00

                        ex 1001 99 00

                        GRÂU comun de calitate superioară, cu excepția grâului destinat însămânțării

                        0,00

                        1002 10 00

                        SECARĂ, destinată însămânțării

                        0,00

                        1002 90 00

                        SECARĂ, cu excepția secarei destinate însămânțării

                        0,00

                        1005 10 90

                        PORUMB destinat însămânțării, cu excepția porumbului hibrid

                        0,00

                        1005 90 00

                        PORUMB, cu excepția porumbului destinat însămânțării  (3)

                        0,00

                        1007 10 90

                        SORG boabe, cu excepția sorgului hibrid, destinat însămânțării

                        0,00

                        1007 90 00

                        Sorg boabe, cu excepția sorgului destinat însămânțării

                        0,00

               (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                        —

                        3 EUR per tonă dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                        —

                        2 EUR per tonă, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

               (2)  Pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

               (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

            ANEXA II

               Elemente pentru calcularea taxelor prevăzute în anexa I

               1.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           (EUR/tonă)

                           Grâu comun  (1)

                           Porumb

                           Bursa

                           Minneapolis

                           Chicago

                           Cotația

                           171,012

                           108,779

                           Primă pentru Golf

                           —

                           28,281

                           Primă pentru Marile Lacuri

                           28,148

                           —

               2.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           Costuri de navlu: Golful Mexic-Rotterdam:

                           20,631

                           Costuri de navlu: Marile Lacuri-Rotterdam:

                           40,839

               (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2020/1263 al Comisiei din 10 septembrie 2020 de aprobare a substanței active bicarbonat de sodiu ca substanță cu risc mic în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei (Text cu relevanță pentru SEE)

text:
                  11.9.2020

                  RO

                  Jurnalul Oficial al Uniunii Europene

                  L 297/1

         REGULAMENTUL DE PUNERE ÎN APLICARE (UE) 2020/1263 AL COMISIEI
         din 10 septembrie 2020
         de aprobare a substanței active bicarbonat de sodiu ca substanță cu risc mic în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a Regulamentului de punere în aplicare (UE) nr. 540/2011 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 22 alineatul (1) coroborat cu articolul 13 alineatul (2),
         întrucât:

                     (1)

                     În conformitate cu articolul 7 alineatul (1) din Regulamentul (CE) nr. 1107/2009, Austria a primit, la 18 martie 2016, o cerere de la societatea BIOFA AG vizând aprobarea substanței active bicarbonat de sodiu. La 21 ianuarie 2020, Comisia a fost informată cu privire la transferul drepturilor titularului solicitării de la Biofa AG la SCC Legal GmbH.

                     (2)

                     În conformitate cu articolul 9 alineatul (3) din Regulamentul (CE) nr. 1107/2009, Austria, în calitate de stat membru raportor, a notificat, la 26 aprilie 2016, solicitantul, celelalte state membre, Comisia și Autoritatea Europeană pentru Siguranța Alimentară („autoritatea”) cu privire la admisibilitatea cererii.

                     (3)

                     La 7 septembrie 2017, statul membru raportor a transmis un proiect de raport de evaluare Comisiei, o copie fiind trimisă autorității, în care s-a menționat dacă este de așteptat ca substanța activă în cauză să îndeplinească criteriile de aprobare prevăzute la articolul 4 din Regulamentul (CE) nr. 1107/2009.

                     (4)

                     Autoritatea s-a conformat articolului 12 alineatul (1) din Regulamentul (CE) nr. 1107/2009. În conformitate cu articolul 12 alineatul (3) din regulamentul menționat, autoritatea a cerut solicitantului să furnizeze informații suplimentare statelor membre, Comisiei și autorității. Evaluarea informațiilor suplimentare de către statul membru raportor a fost transmisă autorității în iunie 2018 sub forma unui proiect de raport de evaluare actualizat.

                     (5)

                     La 17 august 2018, autoritatea a comunicat solicitantului, statelor membre și Comisiei concluzia sa (2) cu privire la posibilitatea ca substanța activă bicarbonat de sodiu să îndeplinească criteriile de aprobare prevăzute la articolul 4 din Regulamentul (CE) nr. 1107/2009. Autoritatea a pus concluzia sa la dispoziția publicului.

                     (6)

                     La 24-25 ianuarie 2019, Comisia a prezentat Comitetului permanent pentru plante, animale, produse alimentare și hrană pentru animale raportul de examinare a bicarbonatului de sodiu menționând aprobarea acestuia.

                     (7)

                     Solicitantului i s-a oferit posibilitatea de a transmite observații cu privire la raportul de examinare.

                     (8)

                     Cu privire la una sau la mai multe utilizări reprezentative ale cel puțin unui produs de protecție a plantelor care conține substanța activă, în special în ceea ce privește utilizările examinate și detaliate în raportul de examinare, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009.

                     (9)

                     În plus, Comisia consideră că bicarbonatul de sodiu este o substanță activă cu risc mic în temeiul articolului 22 din Regulamentul (CE) nr. 1107/2009. Bicarbonatul de sodiu nu este o substanță care prezintă motive de îngrijorare și îndeplinește condițiile stabilite la punctul 5 din anexa II la Regulamentul (CE) nr. 1107/2009.

                     (10)

                     Prin urmare, este adecvat să se aprobe bicarbonatul de sodiu ca substanță cu risc mic.

                     (11)

                     În conformitate cu articolul 13 alineatul (2) din Regulamentul (CE) nr. 1107/2009, coroborat cu articolul său 6 și ținând cont de cunoștințele științifice și tehnice actuale, este necesar să se includă anumite condiții.

                     (12)

                     În conformitate cu articolul 13 alineatul (4) din Regulamentul (CE) nr. 1107/2009, este necesar ca Regulamentul de punere în aplicare (UE) nr. 540/2011 al Comisiei (3) să fie modificat în consecință.

                     (13)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Aprobarea substanței active
            Substanța activă bicarbonat de sodiu, cu specificațiile din anexa I, se aprobă sub rezerva îndeplinirii condițiilor prezentate în anexa respectivă.

            Articolul 2
            Modificări ale Regulamentului de punere în aplicare (UE) nr. 540/2011
            Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.

            Articolul 3
            Intrare în vigoare
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 septembrie 2020.

                  Pentru Comisie

                  Președintele

               Ursula VON DER LEYEN

            (1)  JO L 309, 24.11.2009, p. 1.

            (2)  EFSA Journal 2018;16(9):5407.

            (3)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

            ANEXA I

                        Denumire comună, numere de identificare

                        Denumire IUPAC

                        Puritate  (1)

                        Data aprobării

                        Expirarea aprobării

                        Dispoziții specifice

                        Bicarbonat de sodiu
                        Nr. CAS: 144-55-8

                        Bicarbonat de sodiu

                        ≥ 990 g/kg
                        Arsen ≤ 3 mg/kg
                        Plumb ≤ 2 mg/kg
                        Mercur ≤ 1 mg/kg

                        1 octombrie 2020

                        1 octombrie 2035

                        În vederea aplicării principiilor uniforme menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind bicarbonatul de sodiu, în special de apendicele sale I și II.

               (1)  Detalii suplimentare privind identitatea și specificațiile substanței active se găsesc în raportul de examinare.

            ANEXA II
            În partea D din anexa la Regulamentul de punere în aplicare (UE) nr. 540/2011 se adaugă următoarea rubrică:

                        Denumire comună, numere de identificare

                        Denumire IUPAC

                        Puritate (1)

                        Data aprobării

                        Expirarea aprobării

                        Dispoziții specifice

                        „24.

                        Bicarbonat de sodiu
                        Nr. CAS: 144-55-8

                        Bicarbonat de sodiu

                        ≥ 990 g/kg
                        Arsen ≤ 3 mg/kg
                        Plumb ≤ 2 mg/kg
                        Mercur ≤ 1 mg/kg

                        1 octombrie 2020

                        1 octombrie 2035

                        În vederea aplicării principiilor uniforme menționate la articolul 29 alineatul (6) din Regulamentul (CE) nr. 1107/2009, se ține seama de concluziile raportului de examinare privind bicarbonatul de sodiu, în special de apendicele sale I și II.”

               (1)  Detalii suplimentare privind identitatea și specificațiile substanței active se găsesc în raportul de examinare.